Diari Oficial de la Generalitat Valenciana


Sumari del DOGV 3933, del 06-02-2001 (2001/1009)

ACORD de 30 de gener de 2001, del Govern Valencià, constituït en Junta General d'Accionistes, amb caràcter d'extraordinària i universal, de la mercantil Circuit del Motor i Promoció Esportiva, SA, pel qual es modifiquen els seus estatuts.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1009


Data del document
:   30-01-2001

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * societat anònima
    * reglament intern
    * motor
    * esport
    * legislació

ACORD de 30 de gener de 2001, del Govern Valencià, constituït en Junta General d'Accionistes, amb caràcter d'extraordinària i universal, de la mercantil Circuit del Motor i Promoció Esportiva, SA, pel qual es modifiquen els seus estatuts. [2001/F1009]
  
El Govern Valencià, en la reunió del dia 30 de gener de 2001, adoptà l'acord següent:
  
El Reial Decret Legislatiu 1.564/1989, de 22 de desembre, pel qual s'aprova el Text Refós de la Llei de Societats Anònimes, estableix en l'article 144 que la modificació dels estatuts correspon acordar-la a la Junta General d'Accionistes.
  
La Generalitat Valenciana és l'únic soci de la mercantil Circuit del Motor i Promoció Esportiva, SA, per la qual cosa correspon al Govern Valencià, constituït en Junta General Extraordinària i Universal d'Accionistes, l'adopció de l'acord de modificació dels estatuts de la societat.
  
Per això, el Govern Valencià, reunit a València, el dia 30 de gener de 2001, com a Junta General d'Accionistes, amb caràcter d'extraordinària i universal, de la mercantil Circuit del Motor i Promoció Esportiva, SA, accepta els següents punts de l'ordre del dia de la reunió:
  
1r. Modificació dels articles 2 i 5 dels estatuts socials, relatius a l'adscripció i al domicili social.
  
2n. Autorització al president del Consell d'Administració per a realitzar els actes necessaris per a l'execució del que s'acorde en la present reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
Atés que es tracta d'una societat unipersonal, hi és present el seu soci únic, la Generalitat Valenciana.
  
Després de l'oportuna deliberació i com que no hi ha intervencions de què se sol·licite constància, el Govern Valencià, en qualitat de Junta General d'Accionistes, amb caràcter d'extraordinària i universal, per unanimitat,
  
ACORDA
  
Primer
  
Modificar els articles 2 i 5 dels estatuts socials, relatius a l'adscripció i al domicili social. La nova redacció dels articles serà la següent:
  
«Article 2. Regulació
  
La societat, sense perjudici de la seua dependència de la conselleria que tinga les competències en matèria d'esports, tindrà personalitat jurídica pròpia, plena capacitat d'obrar per al desenrotllament de les seues finalitats, patrimoni propi i administració autònoma, i es regirà pel que estableixen el Decret Legislatiu de 26 de juny de 1991, del Govern Valencià, pel qual s'aprovà el Text Refós de la Llei d'Hisenda Pública de la Generalitat Valenciana, el Reial Decret Legislatiu 1.564/1989, de 22 de desembre, pel qual s'aprovà el Text Refós de la Llei de Societats Anònimes, el Reial Decret Legislatiu 2/2000, de 16 de juny, pel qual s'aprovà el Text Refós de la Llei de Contractes de les Administracions Públiques, i els presents estatuts en relació amb el Decret 128/1998, d'1 de setembre, del Govern Valencià, pel qual es va constituir la societat».
  
«Article 5. Domicili
  
El domicili social es fixa a València, plaça de Sant Nicolau, número 2.
  
El Consell d'Administració serà competent per a decidir la creació, supressió o trasllat de sucursals, agències, delegacions, representacions o establiments industrials, mercantils o comercials de qualsevol classe en allò que permeten les disposicions vigents. Així mateix, el Consell d'Administració podrà traslladar el domicili social dins del mateix terme municipal».
  
Segon
  
Autoritzar el president del Consell d'Administració per a realitzar tots els actes necessaris per a l'execució del que s'ha acordat en la present reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
València, 30 de gener de 2001
  
El conseller secretari del Govern Valencià,